แฟนมีอาการตัวร้อน 37-37.3 องศา และเจ็บเต้าและหัวนม ปวดหัว เจ็บคอ ตรวจ atk แล้วได้ผลลบ กำหนดประจำเดือนจะมา3-4วันนี้ อยากทราบว่าเป็นอาการ ปกติก่อนมีประจำเดือนรึเปล่า หรือเพราะอย่างอื่น (ก่อนหน้านี้มีเพศสัมพันธุ์แบบไม่สอดใส่เพียงใช้นิ้วและถูไถวันที่ 7 นับจากวันแรกที่ประจำเดือนมา)
สวัสดีค่ะ อาการไข้ คือการวัดอุณหภูมิกายได้เกิน 37.8 องศา หากวัดอุณหภูมิกายได้ 37-37.3 องศา ก็น่าจะจัดว่าเป็นอุณหภูมิกายที่เป็นปกติ ไม่ได้บ่งบอกอะไรอาการเจ็บเต้านม คัดหัวนม ปวดหัว นั้น ไม่ใช่อาการที่บ่งบอกว่าจะมีการตั้งครรภ์หรือไม่ การมีเพศสัมพันธ์เพียงแค่การถูไถกันภายนอกหรือการใช้นิ้ว โดยที่ไม่มีการสอดใส่อวัยวะเพศชายเข้าไปเลยนั้น แทบจะไม่มีโอกาสทำให้เกิดการตั้งครรภ์สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากเป็นผลลบ แต่อาการผิดปกติต่างๆยังมีอยู่ หรือเจ็บคอมาก วัดอุณหภูมิกายได้เกิน 37.8 องศาแล้ว ให้ไปพบแพทย์เพื่อตรวจเพิ่มเติม